Ajaz Mehmed Pasha

Ajas Mehmed Pasha (1483–1539) ishte një burrë shteti shqiptaro-osman dhe vezir i madh i Perandorisë Osmane nga 1536 deri në 1539.İsmail Hâmi Danişmend, Osmanlı Devlet Erkânı, Türkiye Yayınevi, İstanbul, 1971, p. 15. (turqisht)

Ai ishte shqiptar i lindur në Delvinë (Sanxhaku i Vlorës). Babai i tij ishte nga qyteti i Shkodrës, në veri të Shqipërisë, dhe nëna e tij ishte nga Vlora, në jug të Shqipërisë.Gjergj Zheji "Folklori shqiptar" Ai shkoi në Stamboll ndërsa babai i tij jetonte atje, dhe pas urdhrave të tij hyri në shërbimin osman nën praktikën e Devshirme (pasi kishte lindur i krishterë) dhe përfundimisht u bë Agai i jeniçerëve. Ai mori pjesë në Betejën e Çaldiranit (1514) dhe në Luftën Osmane-Mamluk (1516–17). Gjatë viteve 1520–1521 ai ishte bejlerbej i Ejaletit të Anadollit dhe guvernator i Damaskut. Gjatë sundimit të Sulejmanit të Madhërishëm, ai shërbeu si bejlerbej i Ejaletit të Rumelisë dhe u bë vezir pas pushtimit osman të Rodosit më 1522. Ai gjithashtu mori pjesë në Betejën e Mohács, Rrethimin e Vjenës dhe luftën në Irak (1534– 1535).

Ai u bë vezir i madh më 1536 pas ekzekutimit të Ibrahim Pashë Pargaliut dhe e mbajti këtë detyrë deri në vdekjen e tij në vitin 1539. Nën administrimin e tij, osmanët ndërmorën fushatën e Korfuzit (1537) dhe zhvilluan luftë kundër Habsburgëve në Vjenë (1537–1540). Përveç kësaj, rajoni i tij i lindjes së Vlorës u vu nën kontrollin e plotë osman dhe u krijua Sanxhaku i Delvinës. Vdiq nga murtaja në Stamboll dhe u varros në Xhaminë Eyüp Sultan.

 Referime 

Kategoria:Lindje 1483
Kategoria:Vdekje 1539
Kategoria:Sadrazemë shqiptarë të Perandorisë Osmane
Kategoria:Shqiptarë në shekullin e XVI
Kategoria:Vezirët e mëdhenj të Sulejmanit të Madhërishëm
Kategoria:Shqiptarë të Perandorisë Osmane
Kategoria:Guvernatorët osmanë të Damaskut